
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	6 aprilie 2009

	Nr.
	27/412


RAPORT  SUPLIMENTAR
asupra propunerii legislative privind înlocuirea tichetelor de masă cu contravaloarea lor, prin virament pe carduri de masă

În temeiul art.104 din Regulamentul Camerei Deputaţilor, republicat, propunerea legislativă privind înlocuirea tichetelor de masă cu contravaloarea lor, prin virament pe carduri de masă a fost retrimisă Comisiei pentru muncă şi protecţie socială în vederea întocmirii unui raport suplimentar, cu adresa 
nr. Plx 420 din 20 octombrie 2008.
În urma rediscutării în şedinţa din 1 aprilie 2009, Comisia a hotărât, cu unanimitate de voturi, menţinerea soluţiei iniţiale, de respingere a propunerii legislative, exprimată în raportul depus cu nr.27/248 din 23 septembrie 2008.
La întocmirea prezentului raport suplimentar Comisia a avut în vedere:

· punctul de vedere negativ al Ministerului Finanţelor Publice (adr.15718 din 03.03.2009)
· punctul de vedere negativ al Guvernului (adr.91/DRP din 20.02.2009).
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.55 din Regulamentul Camerei Deputaţilor, la dezbateri au participat:

· d-l Ion Gibescu - şef serviciu, Ministerul Muncii Familiei şi Protecţiei Sociale

· d-na Gabriela Tudose - şef serviciu, Ministerul Finanţelor Publice  
· d-l Ion Gogoescu - şef serviciu, Ministerul Finanţelor Publice.
La lucrările comisiei au fost prezenţi 18 deputaţi, din totalul de 19 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

